**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2. un 3.punkts.
2. Nepieciešamība piešķirt papildu valsts budžeta līdzekļus biedrībai „Latvijas Olimpiskā komiteja” (turpmāk – LOK), lai tās nodibinājums „Latvijas Olimpiešu sociālais fonds” (turpmāk – LOSF) varētu izmaksāt pabalstus Latvijas Olimpiskās vienības (turpmāk – LOV) sastāvā iekļautajiem sportistiem un viņu treneriem.
3. Nepieciešamība piešķirt papildu valsts budžeta līdzekļus biedrībai „Latvijas Paralimpiskā komiteja” (turpmāk – LPK), lai nodrošinātu Latvijas Paralimpiskās vienības (turpmāk – LPV) sportistu un viņu treneru sagatavošanos sacensībām.
4. Latvijas Nacionālās sporta padomes (turpmāk – Padome) 2017.gada 29.novembra sēdē Ministru kabinetam izteiktais aicinājums (prot. Nr.4 5.§., 5.2.apakšpunkts).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Izglītības un zinātnes ministrija (turpmāk – IZM) ir saņēmusi LOK 2017.gada 28.novembra vēstuli Nr.167, kurā tiek lūgts piešķirt papildu valsts budžeta līdzfinansējumu 292 670 *euro* apmērā, lai LOSF varētu nodrošināt LOV sportistu un viņu treneru atbalsta programmu ar mērķi – Latvijas labāko sportistu un viņu treneru sagatavošanos Olimpiskajām spēlēm.Valsts budžeta finansējuma avots ikmēneša pabalstu izmaksai LOV sastāvā iekļautajiem sportistiem un viņu treneriem ir IZM 2017.gada budžeta programmas „Sports” apakšprogramma 09.21.00 „Augstas klases sasniegumu sports”. Šim mērķim ar IZM 2017.gada 10.janvāra rīkojumu Nr.10 „Par Izglītības un zinātnes ministrijas 2017.gada valsts budžeta programmas 09.00.00 „Sports” apakšprogrammas 09.21.00 „Augstas klases sasniegumu sports” līdzekļu sadalījumu” LOSF tika piešķirts (IZM un LOSF 2017.gada 20.janvāra Sadarbības līgums Nr.01-25/49) valsts budžeta finansējums 2 002 670 *euro* apmērā (t.sk. 1 409 770 *euro* ikmēneša pabalstu izmaksai LOV sastāvā iekļautajiem sportistiem un viņu treneriem, kopā 127 cilvēkiem). Papildus 2017.gada 10.jūlijā starp IZM un LOSF tika noslēgta Vienošanās Nr.01-25/49-1 par grozījumiem 2017.gada 20.janvāra Sadarbības līgumā, ar kuru, ņemot vērā LOSF, LOK un SIA „Latvijas Olimpiskā vienība” savstarpējo vienošanos par papildus valsts budžeta līdzekļu novirzīšanu LOSF no LOK un LOV piešķirtajiem valsts budžeta līdzekļiem 61 600 *euro* apmērā (28 600 *euro* no LOK un 33 000 *euro* no SIA „Latvijas Olimpiskā vienība”) ikmēneša pabalstu izmaksai LOV sastāvā iekļautajiem sportistiem un viņu treneriem, LOSF papildus tika pārdalīti valsts budžeta līdzekļi 61 600 *euro* apmērā. Tādējādi kopā LOSF 2017.gadā ir piešķirti valsts budžeta līdzekļi 2 064 270 *euro* apmērā. 2017.gada decembra pirmajā pusē nepieciešams apstiprināt LOV sastāvu vasaras sporta veidos nākamajam periodam – 2018.gadam. Izvērtējot dažādu Latvijas izlases sportistu 2017.gadā sasniegtos rezultātus Eiropas un pasaules līmeņa starptautiskās sporta sacensībās vasaras sporta veidos olimpiskajās disciplīnās, secināms, ka ir palielinājies to Latvijas sportistu skaits, kas ir izpildījuši SIA „Latvijas Olimpiskā vienība” apstiprinātos kritērijus iekļaušanai LOV sastāvos un kuri attiecīgi pretendē uz LOSF izmaksātajiem ikmēneša pabalstiem LOV sportistiem un viņu treneriem.IZM 2018.gada valsts budžeta programmas 09.00.00 „Sports” apakšprogrammā 09.21.00 „Augstas klases sasniegumu sports” pieejamo līdzekļu (t.sk. LOSF piešķiramo) apmērs tiek plānots 2017.gada līmenī, līdz ar to, lai nodrošinātu ikmēneša pabalstu izmaksu visiem LOV sportistiem (un viņu treneriem) gan ziemas, gan vasaras sporta veidos olimpiskajās disciplīnās saskaņā ar 2015.gada 28.decembra LOSF valdes sēdē apstiprinātajā un ar LOK un IZM saskaņotajā LOSF nolikumā par pabalstu piešķiršanu noteikto apmēru, veidojas deficīts 292 670 *euro* apmērā. Ja minētais deficīts netiek segts, būs jāveic pasākumi, lai nodrošinātu pabalstu izmaksu pieejamo līdzekļu ietvaros, t.i. – jāsamazina pabalstu apmērs visiem LOV sportistiem, vai jāuzņem LOV sastāvā mazāk sportistu (neskatoties uz to, ka kritērijus ir izpildījuši vairāk sportisti). IZM ieskatā neviens no šiem risinājumiem nav atbalstāms, jo var radīt negatīvu ietekmi uz augstas klases sporta attīstību. Izveidotā kritēriju sistēma nodrošina mērķtiecīgu sportistu atlasi, kas motivē sportistus sasniegt iespējami augstākus rezultātus. Šīs sistēmas izmaiņas pašos pamatos apdraudētu LOV darbības principus. Papildus jānorāda, ka uzdevumu LOV nodrošināt valsts labāko sportistu individuālajos olimpiskajos sporta veidos sagatavošanos dalībai Olimpiskajās spēlēs, jaunatnes olimpiādēs un citās starptautiskajās sporta sacensībās paredz Sporta likuma 10.panta 10.daļa.IZM rīcībā nav nepieciešamie līdzekļi (292 670 *euro*), jo visi finanšu līdzekļi 2017.gadam valsts budžeta programmā 09.00.00 „Sports” apakšprogrammā 09.21.00 „Augstas klases sasniegumu sports”, no kuras varētu segt minēto deficītu, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – IZM – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām vai sporta organizācijām (līgums paredz IZM tiesības samazināt līguma summu tikai tad, ja tiek izdarīti grozījumi likumā „Par valsts budžetu 2017.gadam”, vai sporta federācijas (organizācijas) neievēro pielīgtās saistības).Jautājums par atbalstu LOK tika izskatīts Padomes 2017.gada 29.novembra sēdē (prot Nr.4 5.§), uzklausot arī LOK prezidenta A.Vrubļevska un SIA „Latvijas Olimpiskās vienības” valdes priekšsēdētāja E.Fogeļa viedokli. Padomes sēdē tika nolemts (5.2.1.apakšpnkts) aicināt Ministru kabinetu no valsts budžeta programmas 02.00.00 „Līdzekļi neparedzētiem gadījumiem” piešķirt IZM 292 670 *euro* pārskaitīšanai LOK, lai LOSF varētu izmaksāt pabalstus LOV sastāvā iekļautajiem sportistiem un viņu treneriem.Padomes 2017.gada 29.novembra sēdē, izskatot jautājumu par atbalsta sniegšanu LOV sastāvā iekļautajiem sportistiem un viņu treneriem, LPK prezidente D.Dadzīte norādīja, ka papildus finansējums nepieciešams arī LPK sportistiem un treneriem. Diskusiju rezultātā Padomes sēdē tika nolemts (5.2.2.apakšpnkts) aicināt Ministru kabinetu no valsts budžeta programmas 02.00.00 „Līdzekļi neparedzētiem gadījumiem” piešķirt IZM 25 875 *euro* pārskaitīšanai LPK, lai nodrošinātu LPV sportistu un viņu treneru sagatavošanos sacensībām. IZM ir saņēmusi LPK 2017.gada 30.novembra vēstuli Nr.56, kurā tiek pamatots minētais finansējuma pieprasījums, norādot, ka līdzekļi 25 875 *euro* apmērā nepieciešami, lai nodrošinātu LPV sportistu un viņu treneru sagatavošanos augsta līmeņa sacensībām (nodrošinātu iespēju sagatavoties un startēt jauniem sportistiem un viņu treneriem nozīmīgās sacensībās, lai pildītu normatīvus kvalifikācijai pasaules un Eiropas čempionātos). Valsts budžeta finansējuma avots atbalsta sniegšanai LPV sportistiem un viņu treneriem ir IZM 2017.gada budžeta programmas „Sports” apakšprogramma 09.25.00 „Dotācija biedrībai „Latvijas Paralimpiskā komiteja” pielāgotā sporta attīstībai”, kurā 2017.gadā paredzēti 365 000 *euro*. Saskaņā ar 2017.gada 1.februārī starp IZM un LPK Sadarbības līgumu Nr.01-25/118 LPV darbības nodrošināšanai paredzēti 73 000 *euro*.IZM rīcībā nav nepieciešamie līdzekļi (25 875 *euro*), jo visi finanšu līdzekļi 2017.gadam valsts budžeta programmā 09.00.00 „Sports” apakšprogrammā 09.25.00 „Dotācija biedrībai „Latvijas Paralimpiskā komiteja” pielāgotā sporta attīstībai”, no kuras varētu piešķirt minētos līdzekļus, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – IZM – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām vai sporta organizācijām (līgums paredz IZM tiesības samazināt līguma summu tikai tad, ja tiek izdarīti grozījumi likumā „Par valsts budžetu 2017.gadam”, vai sporta federācijas (organizācijas) neievēro pielīgtās saistības). Saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu budžeta programmā „Līdzekļi neparedzētiem gadījumiem” paredzētos līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12.panta pirmā daļa.  Izvērtējot LOK un LPK finanšu pieprasījumu, secināms, ka tos var klasificēt kā valstiski īpaši nozīmīgus pasākumus, jo LOK un LPK ir valstiski nozīmīgas sporta organizācijas, kuras nodrošina tām Sporta likumā noteikto uzdevumu izpildi.Ievērojot minēto, kā arī, ņemot vērā Padomes 2017.gada 29.novembra sēdē nolemto (prot. Nr.4 5.§., 5.2.apakšpunkts), IZM ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts), kurš paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt IZM 318 545 *euro*, tai skaitā:(1) 292 670 *euro*, lai LOK nodibinājums „Latvijas Olimpiešu sociālais fonds” varētu izmaksāt pabalstus LOV sastāvā iekļautajiem sportistiem un viņu treneriem; (2) 25 875 *euro*, lai LPV sportistu un viņu treneru sagatavošanos sacensībām. |
| 3. | Projekta izstrādē iesaistītās institūcijas | Rīkojuma projektu izstrādāja IZM. Rīkojuma projekta izstrādes procesā notikušas konsultācijas ar Finanšu ministriju, LOK un LPK. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar 2017. gadu | izmaiņas, salīdzinot ar 2017. gadu | izmaiņas, salīdzinot ar 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **318 545** | **0** | **0** | **0** |
| 2.1. valsts pamatbudžets | *0* | *318 545* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **- 318 545** | **0** | **0** | **0** |
| 3.1. valsts pamatbudžets | *0* | *- 318 545* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 318 545 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X**0** | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Detalizētu informāciju (t.sk. izdevumu tāmes) skatīt pievienotajā paskaidrojošajā materiālā (LOK 2017.gada 28.novembra vēstulē Nr.167 un LPK 2017.gada 30.novembra vēstulē Nr.56. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministrs Kārlis Šadurskis

Vizē:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

01.12.2017. 08:00

1631

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv